b"\n_START_ARTICLE_\nLove and Other Drugs\n_START_SECTION_\nArgument\n_START_PARAGRAPH_\nMaggie Murdock (Anne Hathaway) \xc3\xa9s una dona jove, guapa i independent que no deixa que ni res ni ning\xc3\xba la lligui en la seva vida. Tanmateix, per una casualitat del dest\xc3\xad, durant una visita al metge coneix en Jamie Randall (Jake Gyllenhaal) que t\xc3\xa9 un terrible carisma i encant personal i f\xc3\xadsic que atrau a les dones. Jamie \xc3\xa9s un comercial de la ind\xc3\xbastria farmac\xc3\xa8utica que en aquests moments (a finals dels anys 90) ha tret a la venda el conegut medicament amor\xc3\xb3s anomenat Viagra. Evidentment, el seu \xc3\xa8xit amb les dones afavoreix les seves vendes en aquest producte. Per\xc3\xb2 el que no es podia imaginar era que trobaria una dona com ell en Maggie._NEWLINE_Despr\xc3\xa9s d'haver-se conegut fortu\xc3\xaftament, Maggie i Jamie acaben iniciant una relaci\xc3\xb3 sexual. Aviat per\xc3\xb2, s'adonen que els seus sentiments evolucionen m\xc3\xa9s enll\xc3\xa0 d'una simple relaci\xc3\xb3 f\xc3\xadsica i, a poc a poc, es van veient influenciats per la droga de l'amor. La dol\xc3\xa7or del moment malauradament, s'acabar\xc3\xa0 tornant amarg quan Maggie parli a Jamie de la greu malaltia que pateix: Parkinson."